‫- סדרה של NETFLIX -‬
‫הכלא המרכזי של ניקוסיה ברפובליקת קפריסין.‬
‫בעבר היה לו מוניטין מעורר פחד…‬
‫קדימה.‬ ‫-…עקב אלימות סוהרים.‬
‫כן.‬
‫הם רק רצו לשבור אותך.‬
‫על כל דבר קטן היכו או כלאו בצינוק.‬
‫חשבתי שאמות בשבועיים ההם.‬
‫האם אסירים הוכו?‬
‫כל יום.‬
‫אבל עכשיו,‬ ‫מנהלת חדשה וכריזמטית נכנסה לתפקיד…‬
‫אנחנו אוהבים אותך, אנה!‬
‫…והיא טוענת ששינתה לחלוטין‬ ‫את הכלא הזה השנוי במחלוקת.‬
‫אתם הופכים אותי לאדם טוב יותר.‬
‫מה קורה פה?‬
‫אני עומד לבלות שבוע בכלא‬
‫שאינו דומה לשום דבר שראיתי בעבר…‬
‫מה הם שרים?‬
‫הם שרים, "אנה, מלכת הכלא".‬
‫…כדי לגלות אם הגישה‬ ‫החדשה והרדיקלית הזו לשיקום באמת עובדת.‬
‫אתה שטוף מוח.‬
‫אני מרגיש כמו בן משפחה.‬
‫אבל זו לא הפעם הראשונה שלי מאחורי סורגים.‬
‫שמי רפאל רואו.‬
‫הורשעתי בבריטניה ברצח שלא ביצעתי,‬
‫ונידונתי למאסר עולם ללא שחרור מוקדם.‬
‫חלפו 12 שנים ארוכות עד שניקיתי את שמי.‬
‫כיום אני מטייל בעולם‬ ‫כדי להבין איך נראים החיים‬
‫בבתי הכלא הקשים ביותר בעולם.‬
‫ניקוסיה, הבירה של רפובליקת קפריסין.‬
‫האי הים-תיכוני הזה‬ ‫קרוב לצפון אפריקה ולמזרח התיכון.‬
‫- היום הראשון -‬
‫אני אזוק במושב האחורי של רכב הובלת אסירים‬
‫בדרכי לכלא המרכזי של קפריסין,‬
‫כלא שנודע כאחד מהאלימים באירופה.‬
‫מקום שבו לא התירו למפקחים להיכנס,‬
‫בגלל מה שהתרחש בו.‬
‫בשנים לפני שההנהלה החדשה לקחה את המושכות,‬
‫היו דיווחים רבים על‬ ‫אלימות קשה של סוהרים כלפי אסירים‬
‫והאשמות על כך שסוהרים התירו אונס‬ ‫של אסירים צעירים על ידי אסירים מבוגרים.‬
‫בתקופה טרגית מסוימת,‬ ‫שישה אסירים התאבדו בתוך פחות משנה.‬
‫שמעתי שהמנהלת עשתה רפורמה במקום.‬
‫אסירים כבר אינם מוכים באלימות.‬
‫אגלה עד כמה זה נכון.‬
‫המנהלת החדשה נכנסה לתפקידה בשלהי 2014,‬
‫אבל רבים מבין 350 הסוהרים‬
‫עבדו פה תחת ההנהלה הקודמת.‬
‫מה שמך?‬ ‫-רפאל.‬
‫צריך לבדוק אותך עם הכלב. טוב?‬
‫באו אחריי בבקשה. עבור במתקן. בוא לפה.‬
‫בוא אחרי לחיפוש.‬
‫פתח את הפה.‬
‫כמה זמן אתם סוהרים בכלא הזה?‬
‫אני עובד פה 17 שנים, ו…‬
‫אני פה 28 שנים.‬ ‫-עשרים ושמונה.‬
‫היה משטר אלים שבו‬ ‫אסירים הוכו לעיתים קרובות.‬
‫עבדתם פה בתקופת המוניטין ההוא.‬
‫בעבר לא כיבדנו אנשים.‬
‫והייתה אלימות בכלא.‬
‫ולמה זה היה ככה?‬
‫לדעתי, אדוני, זה…‬
‫זה לא הזמן להסביר את זה.‬
‫אתה תראה בעצמך.‬
‫אוקיי, קדימה.‬
‫לפני שאסירים חדשים נלקחים לתאים שלהם,‬
‫הם עוברים ריאיון מעמיק.‬
‫שב, בבקשה. שלום, שמי ניקי.‬
‫ברוך הבא.‬
‫אראיין אותך.‬
‫יש לך כישורים מקצועיים?‬
‫אני עיתונאי.‬
‫האם אתה משתמש בסמים או חומרים אחרים?‬
‫לא.‬
‫יש לך כישרונות כלשהם? תחביבים?‬ ‫-ספורט.‬
‫יש לנו הרבה פעילויות ספורט.‬
‫כל אסיר עובר את התהליך הזה?‬
‫כולם, כן.‬
‫מה את מקווה לגלות לגבי האסיר?‬
‫כל דבר שיעזור לנו‬ ‫או ינחה אותנו לגבי הצרכים שלך.‬
‫הכישורים ישמשו להקצות לך עבודה מאוחר יותר.‬
‫את סוהרת מן המניין,‬ ‫פסיכולוגית, עובדת סוציאלית?‬
‫אני רק סוהרת,‬
‫אבל הוכשרתי לעשות את זה,‬
‫וגם יש לי תואר במשפטים וקרימינולוגיה.‬
‫בוא איתי.‬
‫אני מקבל אספקה נדיבה‬ ‫של טואלטיקה ממותגים מוכרים.‬
‫שמפו, מרכך,‬ ‫משחת שיניים, מברשת שיניים, סכיני גילוח.‬
‫זה כל מה שתצטרך.‬
‫כל האסירים מקבלים את זה.‬ ‫-כן, כמובן.‬
‫ומצעים חדשים לגמרי.‬
‫כל התהליך הזה די מפתיע אותי.‬
‫תאי הטלפון פתוחים משמונה בבוקר‬
‫עד 20:30, טוב?‬
‫אני יכול להתקשר מתי שארצה?‬
‫כן, וכמה שיחות שתרצה, טוב?‬
‫על חשבוני או על חשבון הכלא?‬
‫אוכל לתת לך כרטיס חיוג‬ ‫אם אתה רוצה. אתן לך עכשיו.‬
‫זה הזוי.‬
‫יש לך שאלות? משהו שאתה רוצה לדבר עליו?‬
‫לא, תודה רבה.‬
‫נשמע שהמקום הזה שונה מאוד‬
‫ממה שציפיתי לו כשנכנסתי מהשער.‬
‫אם אתעלם‬ ‫מחומות הבטון הגבוהות וגדרות התיל הארוכות,‬
‫אני מתחיל כמעט להרגיש רצוי פה.‬
‫אז אני רואה משהו‬ ‫שהייתי מצפה לו בדרך כלל בלובי של מלון.‬
‫פסנתר מזרקה שמשמיע מוזיקה.‬
‫מה המטרה של זה בכלא שמור?‬
‫כדי לתת לאנשים פה תחושה טובה יותר.‬
‫זה פועל כל היום?‬
‫כן. זה רעיון של אסיר.‬
‫תהליך הקליטה שלי היה הומני מאוד.‬
‫דיברו איתי באופן הומני מאוד.‬
‫קיבלתי פינוקים לקחת לתא שלי.‬
‫אני מאזין למזרקת מים מוזיקלית.‬
‫יחסית לבתי כלא, זה יהיה מעניין.‬
‫בכלא הזה יש 800 אסירים ב-17 אגפים.‬
‫לוקחים אותי לפגוש את‬ ‫השותף החדש שלי לתא באגף שתיים איי,‬
‫שבו יש כ-100 אסירים.‬
‫שלום, פאית'ון.‬
‫שלום.‬ ‫-זה ראף.‬
‫ראף, זה פאית'ון. הוא השותף שלך.‬ ‫-נעים מאוד. אני פאית'ון.‬
‫זה התא שלך.‬ ‫-פאית'ון יעזור.‬
‫אוקיי.‬
‫זה פאית'ון. הוא ישב פעמיים בכלא הזה.‬
‫הראשונה על שוד מזוין,‬
‫ועכשיו הוא מרצה שמונה שנים על הונאה.‬
‫אני בתוך התא עכשיו.‬
‫כן.‬ ‫-זה התא שלנו.‬
‫תקשיב, אתה לא בהילטון.‬
‫לא.‬ ‫-אתה בכלא,‬
‫אבל אתה במקום שבו‬ ‫יש משמעות לאפשרויות שלך לעתיד.‬
‫אני קצת מבולבל מתהליך הקליטה.‬
‫קבלת הפנים של הסוהרים‬ ‫הורידה לי את המגננות.‬
‫אתה בדרך לכלא וחושב, "בסדר".‬
‫ואז אני רואה מזרקה מוזיקלית ודברים כאלה.‬
‫זה גורם לי להתבלבל ולחשוב…‬
‫"מה קורה פה?"‬
‫ככה זה עובד פה.‬
‫הפילוסופיה של המנהלת,‬
‫התרבות והשינויים שהביאה בשנים האחרונות,‬
‫כי זו הפעם השנייה שלי בכלא הזה, האמת.‬
‫מתי נשלחת לכלא בפעם הראשונה? באיזו שנה?‬
‫2008, אפריל, עד סוף 2011.‬
‫אמרו שבאותה תקופה הרבה אסירים‬
‫הוכו על ידי הסוהרים.‬
‫זה נכון?‬
‫זה נכון.‬
‫ואני לא שמח לומר את זה, כי פחות או יותר,‬
‫הסגל לא השתנה.‬
‫פחות מים, פחות אוכל, יותר ענישה.‬
‫הם פשוט רצו לשבור אותך.‬
‫ראיתי אדם תלוי בחדר שלי.‬
‫ראית מישהו תלוי?‬ ‫-ראיתי אותו תלוי. הוא היה פרסי.‬
‫הוא ריצה חמש וחצי שנים.‬
‫הוא השתגע ומצאנו אותו בבוקר ככה.‬
‫תלוי.‬ ‫-תלוי.‬
‫התאבד.‬ ‫-כמו שקרה שני תאים ממני.‬
‫הוא היה אחד מהשישה שהתאבדו.‬
‫אחד מהשישה, כן. נורא.‬
‫היה מעניין מאוד לפגוש את השותף שלי לתא.‬
‫הוא נראה ממש נחמד, והוא קיבל אותי יפה.‬
‫הוא היה פה כשהמקום היה אלים.‬
‫אבל מה שמעניין הוא שהסוהרים‬
‫שהיו מכים אסירים עדיין פה,‬
‫והוא מביט בעיניים של הסוהרים‬
‫שהיכו אותו או התייחסו אליו כמו אל חרא.‬
‫לראות איך הוא מסתדר איתם יהיה מעניין מאוד,‬
‫כי לא הייתי יכול לסלוח לסוהר‬
‫שזיין לי את הצורה רק כי הוא יכול,‬
‫רק כי הייתי פגיע.‬
‫זה קרה לי הרבה פעמים בכלא.‬
‫אבל לא שוכחים, כי דברים כאלה,‬
‫הם משאירים צלקות רגשיות.‬
‫- היום השני -‬
‫האסירים פה משוחררים מהתאים שלהם בשש בבוקר,‬
‫ויכולים לצאת מהאגפים בשבע.‬
‫הם רשאים להסתובב‬ ‫בשטח בחופשיות עד חמש אחה"צ.‬
‫אני רק מנסה להבין איך זה באמת להיות פה.‬
‫אף אסיר פה לא לובש מדים.‬
‫בקליטה לכלא, לרוב מקבלים מדים.‬
‫הזהות נותרת בחוץ.‬
‫האסירים מתלבשים בבגדים שלהם, אז הם יכולים,‬ ‫במידה מסוימת לשמר את הזהות של עצמם.‬
‫וזה נעשה בכוונה לשמירה על צלם אנוש.‬
‫אני לא מקל ראש בכך‬ ‫שיש פה אנשים מסוכנים מאוד,‬
‫יחד עם גנבים, מכורים לסמים.‬
‫המקום מלא בכל מיני עבריינים,‬
‫והוא עדיין בית סוהר שמור.‬
‫האסירים מקבלים הרבה זמן מחוץ לתאים,‬
‫ולכן ציפיתי לראות יותר אנשים בחוץ,‬ ‫אבל נאמר לי שאחר הצוהריים הזה מיוחד.‬
‫מה קורה פה היום?‬
‫היום יש בינגו.‬
‫זו הפעם החמישית.‬
‫בדרך כלל, אנחנו.‬ ‫-בינגו?‬
‫בינגו.‬
‫יש בינגו, תאמין או לא.‬
‫זה עבורנו וגם עבור האסירות.‬
‫אה, אוקיי.‬
‫שבעים ושלוש…‬
‫שבעים ושלוש.‬
‫שבעים וחמש. יש לנו מנצח.‬
‫כולן אסירות?‬
‫כן.‬ ‫-איפה התאים שלהן?‬
‫יש אגף אחר, אגף שלוש.‬
‫האסירות שם.‬
‫מפרידים בין הנשים לגברים?‬
‫לגמרי.‬
‫אז זה יום די מיוחד. אפשר לראות נשים.‬
‫תאמין לי, לפעמים זה מיוחד יותר עבורן.‬
‫נראה לי.‬
‫- 87, 33, 60, 45, 10, 13, 22, -‬
‫23.‬
‫לא ציפיתי לראות נשים באולם הזה כשנכנסתי.‬
‫אבדוק את המספר, למקרה שאני המנצח.‬
‫אבל אני משחק בינגו בתוך הכלא.‬
‫הם יכולים לזכות בפרסים,‬ ‫מזרנים, מצעים, ממתקים ומתנות אחרות.‬
‫כולל טלוויזיית מסך שטוח.‬
‫אבל מעולם לא ראיתי משהו כזה.‬
‫נאמר לי שמי שנכנסה היא מנהלת הכלא,‬
‫אנה אריסטוטלוס.‬
‫זו הפעם הראשונה שאני רואה אותה.‬
‫היא המנהלת כבר שמונה שנים,‬
‫והיא בבירור עשתה רושם גדול על האסירים.‬
‫קבלת פנים די מוזרה. למה אוהבים אותה כל כך?‬
‫כי הם…‬
‫כי היא עוזרת להם הרבה.‬
‫הם מקונגו,‬
‫אין להם מה לאכול בחוץ.‬
‫הם מגיעים לפה‬ ‫ויש אוכל, ארוחת בוקר, ארוחת ערב,‬
‫הכול, חדר כושר, בגדים, נעליים.‬
‫השירה היא ברובה של מהגרים לא חוקיים‬
‫שנאסרו כי נכנסו לקפריסין ללא אישורים.‬
‫מעולם לא ראיתי מישהו‬ ‫מביע הערכה למנהל כלא בעבר.‬
‫אנחנו אוהבים אותך, אנה!‬
‫כולכם בלב שלי.‬
‫אני רוצה לקבל את פניכם לאירוע של היום.‬
‫וקודם כל, אני רוצה‬ ‫להודות לכם על האתוס שלכם,‬
‫על האופי שלכם, ובכל רגע‬ ‫אתם מרגשים אותי עם הפעולות שלכם.‬
‫זה נראה לך אמיתי? הם מגיבים כי…‬
‫לגמרי אמיתי.‬
‫לגמרי.‬
‫ראיתי אותם עושים את זה כבר 100 פעמים.‬
‫ומה לגבי הקפריסאים? הם מגיבים באותה צורה?‬
‫נאמר שלום, נקום, נלחץ ידיים.‬
‫כי אנחנו מכירים אותה, היא פתוחה מאוד.‬
‫אתם הופכים אותי לאדם טוב יותר.‬
‫בהתחלה חשבתי, כשנכנסה,‬
‫והייתה קריאת אהדה אדירה מכולם,‬
‫ואז התחילו בחגיגות, שזה קצת מבוים.‬
‫האם זו הצגה?‬
‫זה ממש סוראליסטי. זה מוזר.‬
‫אני כבר רוצה לפגוש אותה.‬
‫נראה שהמנהלת אוכפת פה משטר מאוד בלתי רשמי,‬
‫אבל עוד לא ראיתי אם הגישה החופשייה הזו‬
‫עובדת עם העבריינים הכי קשים.‬
‫תודה.‬
‫האוכל פה טוב, נכון? כלומר, זה…‬
‫כשהאוכל לא היה טעים או לא הספיק…‬
‫תשעים אחוזים מהריבים היו על אוכל.‬
‫אומרים שאדם רעב הוא אדם כועס.‬
‫נכון.‬ ‫-זה נכון, לא?‬
‫מה דעתך על האוכל?‬ ‫-טעים.‬
‫זה טעים?‬
‫הבחור לידי הוא לאבפריט, מהודו.‬
‫הוא הגיע לקפריסין כדי לעבוד בחווה,‬
‫אבל הסתבך בקרב רחוב שהסתיים במוות.‬
‫סובבתי את הפנים כי הם תקפו אותי.‬
‫סובבתי פנים ותקפתי!‬
‫ומה היה לך ביד?‬
‫הסכין שלו.‬
‫הסכין. הוא מת?‬
‫כן.‬
‫הוא מת.‬ ‫-הוא מת.‬
‫נשפטת על הריגה או רצח?‬
‫על רצח.‬
‫ואיזה עונש קיבלת?‬
‫זה מאסר עולם.‬
‫מאסר עולם?‬ ‫-כן.‬
‫איך אתה מרגיש?‬
‫קודם לכן, חשבתי שהחיים שלי נגמרו.‬
‫עכשיו אני מרגיש טוב.‬
‫כי יש הרבה הזדמנויות בפנים.‬
‫אני לא פוגש הרבה אנשים שאומרים "הכלא טוב".‬
‫לא רוצים להיות פה, אבל…‬
‫זה לא כלא.‬
‫זה לא כלא, זה מרכז שיקום.‬
‫כי הם שינו אותי כל כך.‬
‫מה לגבי הקשר‬
‫בין האסירים לסגל הסוהרים?‬
‫עכשיו אני מרגיש כמו בן משפחה.‬
‫בכלא.‬
‫לאבפריט, רוצח מורשע,‬
‫נהנה מאותן חירויות כמו כלל אוכלוסיית הכלא.‬
‫ולפעמים במהלך השהות הקצרה שלי פה,‬
‫קל לשכוח שזה בית סוהר שמור.‬
‫כשישבתי באולם הבינגו,‬
‫הקשבתי לגברים ולנשים מריעים,‬
‫משתתפים במשחק הבינגו,‬
‫אבל כל הזמן הבטתי בחלק מהאנשים ותהיתי,‬
‫"אתם תצאו מפה,‬ ‫אבל לא תלכו הביתה למשפחה שלכם.‬
‫"לא תלכו לשתות בירה. תלכו לתא."‬
‫לא משנה כמה היחס טוב, זה עדיין כלא.‬
‫זה עדיין עונש מאסר.‬
‫- היום השלישי -‬
‫מה שלומך? הכול טוב?‬ ‫-כן.‬
‫קונסטנטינוס. רפאל.‬ ‫-כן.‬
‫כן. אומרים קונסטנטינוס.‬
‫כן.‬ ‫-אתה השף, נכון?‬
‫כן.‬
‫קונסטנטינוס הוא מהאגף שלי.‬
‫הוא מרצה 12 שנים,‬
‫ותוך זמן קצר מתחיל לשבח את מנהלת הכלא.‬
‫התברכנו שיש לנו את האישה הזו.‬
‫אחרת היינו… לא יודע.‬
‫היא יוצאת לפה הרבה לפגוש אסירים? כל הזמן?‬
‫כל הזמן.‬
‫ישבתי 12 שנים בבתי סוהר קשים בבריטניה,‬
‫שבהם המנהל היה קפדן ושנוא על האסירים.‬
‫בבריטניה, אפשר לפגוש את המנהל?‬
‫רק אם עומדים לקבל עונש.‬
‫אנחנו יכולים לומר לה הכול.‬
‫אתם יכולים לדבר איתם בכל זמן ומקום?‬ ‫-כן.‬
‫טוב.‬
‫שלום.‬
‫היי, רפאל. מה שלומך?‬ ‫יום טוב. אני אנה, מנהלת הכלא.‬
‫שמעתי הרבה על אנה.‬
‫נוח לך? הכול בסדר?‬
‫אפשרי שיהיה נוח בכלא?‬
‫אני רוצה שיהיה לך נוח.‬ ‫קראתי את הריאיון שלך.‬
‫אוקיי.‬ ‫-כן.‬
‫אני יודעת שאתה מתעניין בספורט.‬
‫אוקיי. את עושה את זה עבור כל האסירים?‬
‫כמובן, כן.‬ ‫-אוקיי.‬
‫אנחנו רוצים שיהיה שמחים.‬
‫זה אפשרי בכלא?‬
‫זה קשה מאוד.‬
‫אבל לפחות אנחנו יוצרים תנאים‬
‫דומים לאלה שבחוץ.‬
‫יש לנו מערכת חינוך כמו בחוץ.‬
‫אילו שפות אתה מדבר?‬ ‫-אנגלית, פחות או יותר.‬
‫אתה יכול ללמוד יוונית או רוסית.‬
‫ולמה אתם מצפים בתמורה?‬
‫למה אנחנו מצפים בתמורה? שאלה טובה מאוד.‬
‫אנחנו עוזרים לאנשים‬ ‫להתפתח, להשתנות, להשתקם,‬
‫ולהשתלב מחדש בהצלחה בחברה.‬
‫חובה להשתתף בסדנאות או לעבוד?‬
‫מה אם לא אתנהג כמו היתר?‬
‫ננהל איתך שיחות כדי לראות מה הבעיה.‬
‫בסופו של דבר, תאמין לי, תשתתף בספורט.‬
‫תשתתף בלימודים.‬
‫אתה קצת סקפטי.‬
‫זה רגיל.‬
‫העניין הוא שאני לא רגיל לסביבה כזו.‬
‫הניסיון שלי מבתי כלא הוא עימות.‬
‫הניסיון שלי מבתי כלא הוא שהמנהל,‬
‫הסוהרים רמאים, הם מרמים,‬
‫הם מניפולטיביים, אלימים.‬
‫אתמול כשהייתה לי הזכות לשחק בינגו,‬
‫דיברת מהלב אל האסירים והאסירות שהיו שם‬
‫על זה שיאמינו בעצמם.‬
‫הייתה קצת תחושה של פוליטיקה.‬
‫היית באותה מידה יכולה לנאום בחוץ.‬
‫אני לא פוליטיקאית.‬ ‫-את פוליטיקאית.‬
‫ככה אני מרגישה.‬
‫אני אוהבת את מה שאני עושה. אני עושה את זה.‬
‫ואם אוהבים מה שעושים, זה נעשה מכל הלב.‬
‫זו המציאות בכלא שלנו.‬
‫ותאמין בזה, אני אומר לך, זה נכון מאוד.‬
‫תאמין לי, הייתי מופתע.‬
‫שטפו לך את המוח. כבר שטפו לך את המוח.‬
‫תאמין לי, איך אני…‬
‫אני חי באותם תנאים כמוך.‬
‫אני מודה לך שבאת והקדשת זמן‬
‫לדבר איתי על מה שקורה פה.‬
‫נעים לפגוש גם אותך.‬
‫תודה. ביי.‬ ‫-ביי.‬
‫ביי.‬
‫לפני שהתחילה לנהל את הכלא,‬
‫המנהלת הייתה עו"ד‬ ‫שהתמחתה בפלילים וזכויות אדם.‬
‫לאחר מכן עבדה במשרד המשפטים,‬
‫בניסוח רפורמות‬ ‫בבתי כלא לפני שקיבלה הזדמנות‬
‫ליישם את התאוריות שלה.‬
‫אני עדיין מנסה לגלות את מהות המקום הזה.‬
‫האופן שבו האסירים‬ ‫כל הזמן משבחים את המנהלת.‬
‫הם פוצחים בחגיגה כשהם רואים אותה.‬
‫הם לוחצים את ידה, כמו איזו דמות אלוהית.‬
‫אני לא בטוח אם זה אמיתי‬
‫או אם הסיבה היא שהם רוצים משהו.‬
‫להתחנף אליה כדי לקבל יותר מאחרים.‬
‫עדיין יש הרבה מה לגלות.‬
‫נראה שיש מאמץ גדול לשכנע אסירים ללמוד,‬
‫אז רציתי לראות אם הם באמת מגיעים‬
‫ומממשים את ההזדמנות ללמוד.‬
‫הקורסים נעים‬ ‫מאוריינות בסיסית ועד תארים אקדמיים.‬
‫שלום.‬
‫אני מנסה רוסית למתחילים.‬
‫שלום.‬
‫מה זה אומר?‬
‫זה "שלום".‬
‫מה שלומך?‬
‫אני בסדר, תודה.‬
‫הבחור שעוזר לי הוא אנטוניו, בן ה-27.‬
‫למה אתה לומד רוסית?‬ ‫יש לך בני משפחה רוסיים?‬
‫אימא שלי.‬
‫אימא שלך רוסייה.‬
‫אנטוניו, איך אומרים את זה?‬
‫סבתא שלי בגמלאות.‬
‫כן.‬
‫השתתפות בקורסים כאלה‬
‫בדרך כלל נתפשת אצל אסירים כתירוץ‬
‫לצאת מהתא לכמה שעות,‬ ‫אז הם באים ומבזבזים פה זמן.‬
‫הם לא צריכים תירוץ‬ ‫לצאת מהתאים, כי זה מורשה,‬
‫אז הם מקבלים החלטה מודעת לבוא.‬
‫הציני שבי אומר,‬
‫"זה רק כדי לקבל נקודות זכות."‬
‫אבל רק צריך להביט סביב.‬ ‫אפשר לראות שהם רציניים.‬
‫למה…‬
‫למה.‬
‫למה…‬ ‫-…חשוב…‬
‫…חשוב…‬
‫…ללמוד רוסית בכלא קפריסאי?‬
‫רוסים מתחילים להגיע לקפריסין,‬
‫לפתוח מקומות עבודה פה.‬
‫אז מועיל לנו מאוד ללמוד רוסית.‬
‫יש הרבה רוסיות יפות.‬
‫עכשיו הבנתי. כן, עכשיו הבנתי.‬
‫עכשיו רואים.‬
‫המאמץ לעודד אסירים ללמוד עובד.‬
‫שבעים וחמישה אחוזים משתתפים בשיעורים.‬
‫גיליתי שאנטוניו מהכיתה מתגורר באגף שלי,‬
‫והוא מכיר את הכלא הזה טוב מאוד.‬
‫גדלתי בכלא.‬
‫בכלא, בסמים, במוסדות.‬
‫אני בכלא הזה מ-2011 עד עכשיו.‬
‫רק ב-2017 לא הגעתי.‬
‫טוב.‬ ‫-שנת המזל שלי.‬
‫שנת המזל שלך.‬ ‫-שנת מזל.‬
‫למה אתה כל הזמן‬ ‫נכנס ויוצא? מה הסיבה לפשיעה שלך?‬
‫אני משתמש בסמים מגיל 15.‬
‫השתמשתי בהרואין, קוקאין, הכול.‬
‫הורשעתי בפריצות,‬
‫שוד מזוין, זיוף ו…‬
‫גנבה.‬
‫אתה מבצע פשעים לקניית הרואי?‬
‫כן.‬
‫הפשע שבגללו אתה בכלא עכשיו,‬
‫הוא שוב שוד?‬
‫עכשיו? כן.‬ ‫-כן.‬
‫איזה שוד? בנק? ברחוב?‬
‫תכשיטים.‬
‫עם אקדח, לקחנו מה שלקחנו והלכנו.‬
‫היית פה ב-2011,‬ ‫כשזה היה מקום שונה לחלוטין.‬
‫כשנכנסתי הייתי בן 16.‬
‫שמו אותי בשתיים בי. זה אגף לגברים בוגרים.‬
‫ילד בן 16 עם תסמיני גמילה מהרואין.‬
‫רעדתי!‬
‫חשבתי שאמות בשבועיים האלה.‬
‫ריצית פה מאסרים כשהסוהרים‬ ‫התייחסו לאסירים בצורה ממש רעה.‬
‫על כל דבר קטן היו‬ ‫מכים או מכניסים לצינוק. "תנעלו אותו."‬
‫בחיים שלי שברתי את זה פעמיים.‬
‫הצלעות.‬
‫כן. פעמיים.‬
‫שתיהן בכלא, ולא בגלל אסירים.‬
‫בגלל סוהרים.‬
‫אנטוניו אומר שהוא‬ ‫נקי מסמים בכלא כבר שנתיים,‬
‫והוא משתחרר בתוך פחות משלושה חודשים.‬
‫ומה לדעתך יקרה הפעם כשתצא?‬
‫אני לא חושב על השחרור.‬
‫כשיגיע הזמן לצאת, אתחיל לחשוב.‬
‫אם אתחיל לחשוב…‬
‫אלחץ.‬
‫כי אני לא יודע מה אמצא בחוץ.‬
‫אנטוניו הוא עבריין כל חייו.‬
‫הוא עושה את זה מגיל 15, 16.‬
‫הוא אדם שיוצא ועושה בלגן‬
‫ומשתמש בנשק כדי לשדוד.‬
‫הוא מגיע לכלא.‬
‫הוא מקבל טיפול גמילה,‬
‫אבל ברגע שיצא מהשער,‬
‫לא משנה איזו תמיכה קיבל,‬
‫הוא לא הצליח לשבור את מעגל הפשע וההתמכרות.‬
‫וזה אתגר גדול לאנשים כמונו,‬ ‫ואתגר גדול יותר עבור הכלא,‬
‫כי הם עושים מה שהם עושים,‬ ‫משחררים אותו, והוא פשוט חוזר.‬
‫- היום הרביעי -‬
‫ביליתי מספיק זמן בכלא הזה‬ ‫כדי לדעת מה משמעות הקול הזה.‬
‫המנהלת נמצאת באגף,‬
‫ואני עדיין מנסה להבין אם ההתנהגות הזו כנה.‬
‫רוב האנשים פה הם מבקשי מקלט.‬
‫אה, הם מבקשי מקלט.‬ ‫-הם מבקשי מקלט.‬
‫כל מי שמגיע באופן לא חוקי‬ ‫לקפריסין יכול להיאסר לתקופה של עד שנה.‬
‫יש כ-300 מהגרים‬ ‫לא חוקיים ומבקשי מקלט בכלא הזה.‬
‫למה הם כל כך נרגשים לגבי המנהלת הזו?‬
‫אני חושב שזה בגלל היחס כלפינו.‬
‫אני קורא לזה יחס וי-איי-פי.‬
‫כן, אנחנו בכלא,‬ ‫אבל היא לא מתייחסת אלינו כאל אסירים.‬
‫גם אתה מבקש מקלט?‬
‫אני מבקש מקלט. אני מקמרון.‬
‫מה הם שרים? מה הם אומרים בשיר?‬
‫הם אומרים, "אנה, מלכת הכלא".‬
‫אנה, מלכת הכלא.‬ ‫-כן. זה מה שהם אומרים.‬
‫נראה לך שהיא עושה את זה‬ ‫כי אכפת לה, או כי זו דרך לשלוט בכם?‬
‫כי אם היא תהיה טובה אליכם,‬
‫לא תעשו לה או לכלא בעיות.‬
‫לא, היא לא עושה את זה כדי לשלוט בנו.‬
‫מי שמחפש חיים טובים יותר הוא לא פושע.‬
‫זה די מדהים, אנה.‬
‫נכון?‬
‫זו תחושה מדהימה.‬
‫אני נרגשת מאוד.‬
‫למה הם עושים את זה?‬
‫הם לא צריכים להיות בכלא‬
‫בגלל הגירה לא חוקית.‬
‫לדעתי צריך לטפל בהם‬
‫באמצעי מנהלי.‬
‫ולא כעבירה שדינה מאסר.‬
‫אבל את חושבת שצריך לשנות את החוק?‬
‫כן, אני ממש חושבת ככה.‬
‫חובתי כאדם היא לעזור להם.‬
‫המנהלת לא פועלת‬ ‫למען האסירים האלה רק בתוך הכלא.‬
‫היא גם מבקשת מהממשלה לשנות את החוק‬
‫שהופך מהגרים ופליטים לעבריינים.‬
‫אבל אני רוצה לראות מה‬ ‫המנהלת עושה בפועל לשיקום אסירים.‬
‫עבודה בתשלום היא‬ ‫היבט קריטי בגישת השיקום פה.‬
‫אסירים עובדים כמנקים, טבחים וגננים,‬ ‫כמו גם בעיסוקים שדורשים יותר כישורים.‬
‫יש המון סדנאות בכלא הזה, כך נאמר לי,‬
‫ואני הולך לפגוש מישהו באחת מהסדנאות‬
‫כדי לברר מה הוא עושה פה.‬
‫מריו? מה שלומך? אני רפאל.‬
‫שלום. נעים מאוד.‬ ‫-מה אתה עושה?‬
‫כאן אנחנו כורכים ספרים.‬
‫אנחנו עושים 95% מהכריכות עבור הממשלה.‬
‫אתם כורכים את הספרים האלה בשביל הפרלמנט?‬
‫כן, הפרלמנט, המשטרה.‬
‫רוצה לראות קצת?‬ ‫-כן.‬
‫מריו מלבנון.‬
‫הוא התחיל לפני‬ ‫תשעה חודשים מאסר של 25 חודשים.‬
‫לא היית בכלא בעבר?‬ ‫-לא, זו הפעם הראשונה שלי.‬
‫איך אתה מתמודד?‬ ‫-זהו.‬
‫הייתי לחוץ מאוד לפני שבאתי לפה, האמת.‬
‫ציפית לבוא לפה ושיפרקו לך את הצורה במכות?‬
‫בדיוק. כן, שיפעילו כוח,‬
‫ואתה תהיה חסר אונים.‬ ‫-כן.‬
‫על מה קיבלת 25 חודשים?‬
‫תפסו אותי עם אקדח, תחמושת וסמים.‬
‫סמים למכירה או לשימוש אישי?‬
‫לשימוש אישי.‬
‫זו עברה די חמורה לפעם הראשונה,‬
‫לשאת אקדח?‬
‫קצת סמים לשימוש אישי… זה עוד עובר.‬
‫להחזיק בנשק חם, זה נשק קטלני,‬
‫אז זה חמור.‬
‫נכון?‬ ‫-כן.‬
‫אז איך זה עוזר לך?‬
‫זה דורש את כל‬ ‫האנרגיה שלי, כי אני מתעורר בבוקר,‬
‫אני יודע שאני צריך‬ ‫לבוא לפה, ללמוד משהו חדש.‬
‫זה ממש עוזר. מרגישים…‬
‫אתה לא מרגיש סגור בכלא.‬
‫פעם השתמשתי בסמים…‬
‫כן. אוקיי.‬
‫…והסביבה הזו ממש עוזרת.‬
‫יש לי משפחה, ולא חשבתי‬
‫כמו שאני חושב פה.‬
‫אולי לא חשבתי על זה שאאבד את המשפחה שלי.‬
‫עכשיו כשאני פה,‬
‫אני חושב על זה שאיבדתי את המשפחה שלי.‬
‫עכשיו אני ממש רוצה לפגוש את הבת שלי.‬
‫אחרי שמאבדים משהו, מבינים את הערך שלו.‬
‫אתה מבין את עצמך בכלא.‬ ‫אתה מגלה את עצמך פה.‬
‫יש מי שיחשוב שזו עבודה קלה לאסיר,‬
‫אבל הסביבה המטפחת פה‬
‫בבירור עוזרת למריו להתמקד בשיקום שלו.‬
‫אסירים מוגבלים לאגפים שלהם החל מ-17:00.‬
‫בבתי כלא רבים,‬ ‫אלה השעות שבהן משתמשים בסמים‬
‫כדי לעבור את הלילות הארוכים מאחורי סורגים.‬
‫תורי או תורך?‬
‫תורי.‬ ‫-אתה חושב הרבה.‬
‫אני רוצה לברר אם אסירים‬ ‫בעלי היסטוריה ארוכה של התמכרות לסמים‬
‫מתפתים.‬
‫אם הייתי משתמש בסמים,‬ ‫הייתי מצליח להשיג פה?‬
‫לא תמצא הרואין. לא תמצא קוקאין.‬
‫לא תמצא גראס.‬
‫בכל בתי הכלא יש סמים.‬
‫לא תצליח למצוא.‬
‫אני לא בטוח שאני מאמין.‬ ‫-אם אתה לא מאמין, אז לא.‬
‫אני לא אומר שזה…‬
‫אתה מופתע.‬
‫אני מופתע.‬ ‫-זו הפעם הראשונה.‬
‫תמיד יש פעם ראשונה.‬ ‫-כן.‬
‫השתמשתי בהרואין 15 שנים.‬
‫אם היה פה, הייתי בוודאות מוצא.‬
‫באמת. ניסיתי למצוא משהו‬
‫שאלתי.‬
‫ניסיתי… תשעה חודשים, לא מצאתי כלום.‬
‫בלתי אפשרי.‬
‫הם אומרים לי שזה כלא ללא סמים.‬
‫הופתעתי מאוד לשמוע את זה.‬
‫מה שכן אומר, לרוב בכלא,‬
‫יש תחושה שיש סמים.‬
‫מריחים את זה.‬
‫יש הרגשה שמשהו קורה,‬
‫גם אם כולם מנסים להסתיר את זה ממך,‬
‫ולא הבחנתי בתחושה הזו פה.‬
‫מדברים הרבה על זה שהסוהרים כבר לא מושחתים,‬
‫בעוד שפעם‬
‫הם היו מכניסים‬ ‫חומרים אסורים לכלא, כולל סמים.‬
‫אבל זה מוגר.‬
‫האם זה באמת הכלא היחיד בעולם ללא סמים?‬
‫אם זה נכון, זה ממש מרשים. מה קורה פה?‬
‫- היום החמישי -‬
‫בתקופה שלי פה,‬
‫הקשר הנינוח בין אסירים לסוהרים הפתיע אותי.‬
‫אבל לפני שהמנהלת‬ ‫הנוכחית נכנסה לתפקידה ב-2014,‬
‫הכלא היה ידוע לשמצה‬ ‫בגלל האשמות לגבי אלימות סוהרים נגד אסירים.‬
‫המצב היה כל כך קשה,‬ ‫עד שאסירים אפילו התאבדו,‬
‫ורבים מאותם סוהרים עדיין עובדים פה.‬
‫אחד מהדברים הראשונים שהמנהלת החליטה לשנות‬
‫היה המנטליות של הסגל.‬
‫היא הקימה בית ספר חדש לסוהרים,‬
‫והעלתה את תקציב ההכשרה‬ ‫השנתי מ-6,000 אירו בלבד ל-100,000.‬
‫תראו לראף איך אנחנו‬ ‫משתלטים על אסירים באופן הומני.‬
‫המדריך אלכסנדרוס מוביל את התוכנית.‬
‫מה הדבר הראשון שעושים?‬
‫הצעד הראשון הוא תמיד להימנע מאלימות.‬
‫אז אם אני בא אליך‬ ‫ומקלל, "זין עליך, יא פאקינג…"‬
‫אני לא רוצה שתעשה כלום. אני כועס.‬
‫אני מנסה להרגיע אותך, טוב?‬
‫אז אנסה להשתמש במשקל שלו כדי להראות לך‬
‫שאני גדול וחזק יותר.‬ ‫-טוב.‬
‫אז נרד יחד.‬
‫לאט. היי, תירגע.‬
‫זו לא אשמתך.‬
‫אין לזה קשר אליי ואליך, טוב?‬ ‫-אוקיי‬
‫זה נגמר, טוב? אתה בסדר?‬ ‫-טוב.‬
‫כן.‬ ‫-טוב, קדימה. נשתה קפה.‬
‫אני לא בטוח לגבי קפה,‬ ‫אבל אולי ברנדי או רום.‬
‫סוהרים מתאמנים עכשיו‬ ‫להתגבר על אסירים תוקפניים‬
‫בלי לפגוע בהם.‬
‫נסה לתקוף אותי.‬
‫טוב. אוקיי. קדימה, חבר'ה.‬
‫נסה… אוקיי. כן.‬
‫אוקיי.‬ ‫-תירגע.‬
‫כן. תירגע. לאט.‬
‫תירגע.‬
‫טוב?‬ ‫-טוב.‬
‫אבל אני…‬
‫אני רוצה לשאול משהו, טוב?‬ ‫-כן?‬
‫כואב לך עכשיו?‬ ‫-לא.‬
‫זו הנקודה.‬
‫זה מעניין, כי בדרך כלל‬
‫כשמרתקים מישהו, לרוב אומרים,‬
‫"שכב! אל תזוז!"‬
‫לא אתה. אמרת, "זה לא ביני ובינך",‬
‫וניסית להרגיע אותי מילולית.‬
‫זה לא קשור אליי ואליך, טוב?‬
‫אני מנסה לגרום לך‬ ‫להבין שאתה צריך להפסיק עכשיו.‬
‫אין סיבה להילחם.‬
‫הרבה סוהרים חדשים‬ ‫נקלטו והוכשרו בגישה ההומנית הזו,‬
‫אבל פניוטאס עובד פה כמעט 30 שנים,‬
‫אז יש לו ניסיון תחת גישות ניהול קודמות.‬
‫האם אסירים סבלו מיחס רע, הוכו ללא סיבה?‬
‫כל יום.‬
‫חלקם קיבלו מהסוהרים יחס של עבדים.‬
‫המחשבה הייתה‬ ‫שאם הוא בכלא, צריך להעניש אותו.‬
‫הוא צריך לקבל מכות.‬
‫זה הוביל להתאבדות של אסירים.‬
‫התאבדויות היו תוצאה טבעית.‬
‫איך הם שינו את צורת החשיבה שלך‬ ‫והגישה שלך להתמודדות עם אסירים?‬
‫המנהלת החדשה באה‬
‫ואמרה לכולם מילה אחת.‬
‫רק מילה אחת.‬
‫"אדם".‬
‫היא החדירה בצוות‬
‫את העובדה שאלה בני אדם,‬
‫לא חיות.‬
‫המנהלת גרמה לי לבכות על אסיר.‬
‫אם היית אומר לי לפני 28 שנים‬
‫שאבכה על אסיר, לא הייתי מאמין.‬
‫חלק מהאסירים‬ ‫שהיו פה בניהול הקודם, עדיין נמצאים פה.‬
‫האם קשה לך עם הדינמיקה הזו?‬
‫מה שהיה, היה.‬
‫עכשיו היחס הוא אנושי.‬
‫מנהלת הכלא טוענת‬ ‫שהרפורמות שלה משקמות את האסירים…‬
‫ושבתקופתה הייתה‬ ‫ירידה ענקית בשיעור העבריינות החוזרת.‬
‫אני בודק מה שלום אנטוניו,‬
‫שנכנס ויצא מהכלא כל חייו הבוגרים.‬
‫העבריינות שלו מונעת על ידי התמכרות,‬
‫והוא משתתף בפגישות‬ ‫ייעוץ קבועות לגמילה מסמים שמסייעות לו.‬
‫המאסר יסתיים, מתישהו,‬
‫והכי חשוב הוא הצעד הבא.‬
‫מה מדאיג אותך?‬
‫בגלל שישבתי בגיל צעיר‬
‫והייתי גם מכור לסמים,‬
‫הצטרפתי לכמה תוכניות‬ ‫ואני עדיין סובל מסטיגמה.‬
‫פה אנחנו בסדר, אנחנו נקיים ובסדר.‬
‫אבל שם בחוץ? אנשים לא מתייחסים אלינו ככה.‬
‫בעוד מספר שבועות אנטוניו ישתחרר.‬
‫אבל יש פה סביבה בטוחה ונקייה מסמים,‬
‫וכמעט נראה שהוא לא רוצה לעזוב.‬
‫אני לא יודע מה יקרה כשאצא.‬
‫אבל יחד עם זאת…‬ ‫-וזה מה שמלחיץ אותי עוד יותר.‬
‫אנסה להישאר נקי כמו שהייתי עד עכשיו.‬
‫והדבר הכי טוב‬ ‫שאני יכול לחשוב עליו כדי לברוח מזה הוא‬
‫לקחת את הדרכון ולעזוב.‬
‫כן, אבל בכל מקום שאליו תלך,‬
‫תתמודד…‬ ‫-אתמודד עם אותה בעיה.‬
‫אני חושב שזה תמיד יישאר איתי.‬
‫בכלא עושים ככל האפשר‬
‫דרך מפגשי הגמילה מסמים‬ ‫לשנות את דרך החיים שלו.‬
‫השאלה היא אם הם מקבלים‬ ‫את אותה תמיכה כשהם יוצאים מהכלא,‬
‫ונאמר לי שלא.‬
‫כשהוא יוצא מהשער ומשתחרר,‬
‫הוא חוזר כמעט לנקודת ההתחלה, וזה די עצוב.‬
‫אני מקווה שזו תהיה הפעם האחרונה,‬
‫אבל אפילו הוא לא יכול לדעת את זה כרגע.‬
‫דבר מרשים אחד בכלא הזה‬
‫הוא ההזדמנויות הרבות‬ ‫לאסירים ואסירות להתרועע.‬
‫האסירים האלה לומדים ריקוד קפריסאי מסורתי.‬
‫האישה שאמיצה מספיק‬ ‫כדי לרקוד איתי היא ג'ורג'יה…‬
‫ויש לה סיבה טובה להתאמן הרבה.‬
‫מחר אני מתחתנת!‬
‫אני שמחה ומתרגשת מאוד.‬
‫את מתחתנת מחר?‬ ‫-כן.‬
‫ברכותיי.‬
‫האם הארוס שלך…?‬
‫באגף אחר.‬
‫אגף אחר.‬ ‫-את מתחתנת עם אסיר אחר?‬
‫כן.‬
‫נעצרנו על גנבה.‬
‫גנבנו בגלל ההתמכרות שלנו והגענו לפה.‬
‫אנחנו יחד שנתיים, והחלטנו להתחתן.‬
‫גם אתה מוזמן.‬
‫תודה על ההזמנה לחתונה.‬
‫מזל טוב. ואני מקבל את ההזמנה שלך.‬
‫תודה. בהצלחה.‬
‫תודה.‬
‫תודה, נעים לפגוש אותך.‬
‫גם אותך. תודה.‬
‫יש אגף לנשים בכלא הזה.‬
‫הן מופרדות מהגברים,‬
‫ובאירועים החברתיים האלה‬ ‫הם יכולים לנהל שיחה רגילה,‬
‫וזה יכול להועיל רק אחרי השחרור,‬
‫כדי שלא ירגישו לגמרי מנוכרים מהמין האחר.‬
‫וזו אחת מהתפישות החשובות פה,‬
‫שזכויות האדם‬ ‫והיכולת שלהם לחיות חיים רגילים‬
‫במסגרת הכלא לא יימנעו מהם.‬
‫- היום השישי -‬
‫זה היום האחרון שלי כאן,‬
‫וזה הזמן להיפרד מהשותף שלי לתא, פאית'ון.‬
‫אני רוצה לברר אם לגישה‬ ‫של הכלא הייתה השפעה ארוכת טווח עליו.‬
‫אז איך ייראה העתיד שלך?‬
‫כי דיברת איתי בגאווה על האופן שבו הכלא הזה‬
‫מנסה לשנות אנשים.‬ ‫-כן.‬
‫אבל יבוא יום שבו תצטרך לארוז‬
‫ולצאת מפה.‬
‫בגלל התרבות בכלא הזה, שעזרה לי,‬
‫כל מה שקורה פה עוזר.‬
‫מבינים שהדברים הפשוטים חשובים.‬
‫משפחה, חברים, טיול על החוף, ללקק גלידה.‬
‫למרות שאולי אין 100,000 בבנק.‬
‫נשמע לי שאתה רק רוצה חיים רגילים.‬
‫בדיוק. מאוד… כן.‬ ‫-היה לך סגנון חיים מסוים.‬
‫אתה יכול לשים יד על הלב‬
‫ולומר שלעולם לא תחזור לכלא?‬
‫רק הפעם אצליח.‬
‫לא אעשה את זה תמורת כל הכסף בעולם.‬
‫אבל אתה חושב שהפעם כשתצא לא תחזור.‬
‫אני מאמין בזה.‬
‫אף פעם אי אפשר לדעת,‬
‫אבל אני יכול להאמין‬ ‫שפאית'ון באמת השתנה לטובה.‬
‫החתונה של ג'ורג'יה היא החתונה ה-20‬ ‫שמתרחשת בכלא מאז שהמנהלת הגיעה.‬
‫והיא תתחתן‬ ‫בבית התפילה היווני האורתודוקסי של הכלא.‬
‫בהחלט יש התרגשות באוויר.‬
‫זה מין רגע "בוני וקלייד", אבל הוא מרגש:‬
‫שני אנשים מתחתנים בכלא.‬
‫זו החתונה האורתודוקסית‬ ‫הראשונה שאני נוכח בה.‬
‫זו גם החתונה הראשונה שאני רואה בתוך כלא.‬
‫הכלא לרוב מנתק קשר רומנטי.‬
‫הכלא לרוב מנתק קשר רומנטי בין שני אנשים.‬
‫אבל במקרה הזה הוא קירב בין שני אנשים.‬
‫דימיטריוס. מזל טוב. בהצלחה.‬
‫שלום.‬ ‫-מזל טוב.‬
‫מה שלומך?‬ ‫-טוב מאוד.‬
‫תיהנו משארית חייכם,‬ ‫לא משנה מה שייקרה, טוב?‬
‫תודה.‬
‫אז, ראף, רואה איך אנחנו עושים פה דברים?‬
‫כן? מה דעתך?‬ ‫-זה בלתי רגיל.‬
‫יש מי שיגיד‬ ‫שהחיים של האסירים פה טובים מדי.‬
‫הם לא נענשים כמו שהקורבנות היו מצפים.‬
‫מה תעני לאנשים האלה?‬
‫אם ההגנה והשמירה על זכויות אדם,‬
‫גישה הומנית לבני אדם היא גישה רכה,‬
‫אז תהיה פה גישה רכה.‬
‫ראינו את התוצאות של מערכות ענישה‬
‫כשהיו הפרות חמורות של זכויות אדם,‬
‫כשהיו שש התאבדויות בעשרה חודשים.‬
‫אבל כשמדברים‬ ‫על זכויות אדם, מה לגבי הקורבנות‬
‫שסבורים שכשאנשים‬ ‫מבצעים פשע, הם צריכים להיענש?‬
‫אני צריכה שהחברה האנושית צריכה רפורמה.‬
‫אנחנו אומרים שהאנשים ב…‬
‫בבתי כלא צריכים להשתנות.‬
‫אני רואה אותם משתנים.‬
‫אני רואה אותם מתפתחים, משתפרים‬
‫ומוכנים להשתלב בהצלחה בחברה.‬
‫איך את מגדירה את ההצלחה שלך?‬
‫את התוצאות אפשר לראות‬ ‫בשיעורי החזרה לפשיעה,‬
‫שירדו ל-15%,‬
‫כשקודם הם עמדו על יותר מ-50%‬
‫בזמן שהמערכת עסקה רק בענישה.‬
‫את יכולה להגדיר דבר אחד שאת עושה פה‬
‫שאת באמת מאמינה שהוא‬ ‫משנה את התפישה וראיית העולם של אסירים‬
‫כך שלא יחזרו לפשע אחרי שיצאו מפה?‬
‫ערכי מוסר חזקים.‬
‫כמו יושרה, הוגנות,‬
‫כבוד, תקשורת,‬
‫אהבה ותמיכה.‬
‫ותאמין לי,‬ ‫זו תחושה מדהימה לעבוד עם האנשים האלה,‬
‫לראות אותם מתפתחים, משתנים…‬
‫משתלבים שוב בחברה‬
‫והופכים לאזרחים אחראיים ושומרי חוק.‬
‫כשנכנסתי לכלא הזה לראשונה,‬
‫הייתי ספקן לגבי הדרך שבה פועלים פה,‬
‫אבל נראה שהגישה המהפכנית של המנהלת לשיקום,‬
‫שבה אמצעי ענישה הוחלפו במשטר יותר הומני,‬
‫עובדת.‬
‫לא כולם יסכימו, וזה מובן,‬
‫אבל מניסיוני, מה שעושים בכלא הזה‬
‫עוזר מאוד לאסירים להשתקם.‬
‫תרגום כתוביות: כפיר מי-בר‬